Vispārējās tiesas (septītā palāta) 2014. gada 3. jūlija spriedums – Zanjani /Padome

(lieta T‑155/13)

“Kopējā ārpolitika un drošības politika — Ierobežojoši pasākumi pret Irānu kodolieroču izplatīšanas novēršanai — Līdzekļu iesaldēšana — Ierobežojumi ieceļošanas jomā — Prasība atcelt tiesību aktu — Termiņš prasības celšanai — Pieņemamība — Pienākums norādīt pamatojumu — Kļūda vērtējumā — Tiesību akta atcelšanas seku pielāgojamība laikā”

1. Prasība atcelt tiesību aktu — Termiņi — Termiņa sākums — Tiesību akts, kurā tiek paredzēti ierobežojoši pasākumi pret kādu personu vai organizāciju — Publicēts un adresātiem paziņots tiesību akts — Tiesību akta paziņošanas datums — Paziņošana ieinteresētajai personai, veicot publikāciju Eiropas Savienības Oficiālajā Vēstnesī — Termiņa sākums četrpadsmitajā dienā pēc šādas publikācijas (LESD 263. panta sestā daļa; Vispārējās tiesas Reglamenta 102. panta 1. punkts; Padomes Lēmuma 2010/413/KĀDP 24. panta 3. punkts; Padomes Regulas Nr. 267/2012 46. panta 3. punkts) (sal. ar 32.–47. punktu)

2. Iebilde par prettiesiskumu — Tiesību akti, uz kuru prettiesiskumu var atsaukties — Vispārējs tiesību akts, ar kuru ir pamatots apstrīdētais lēmums — Individuāls tiesību akts par ierobežojumu ieceļošanas jomā — Savienības tiesas kompetences neesamība (LESD 277. pants) (sal. ar 52.–54. punktu)

3. Tiesvedība — Fiziskas vai juridiskas personas prasība, ar kuru lūdz spriest par Komisijas lēmuma piemērojamību personām — Savienības tiesas kompetences neesamība (LESD 263. pants) (sal. ar 53. punktu)

4. Eiropas Savienība — Iestāžu aktu tiesiskuma pārbaude tiesā — Ierobežojoši pasākumi pret Irānu — Ierobežojoši pasākumi, kas veikti saistībā ar cīņu pret kodolieroču izplatīšanu — Pārbaudes apjoms — Lēmuma likumības vērtējums, pamatojoties uz lēmuma pieņemšanas brīdī pieejamo informāciju (LESD 263. un 296. pants; Eiropas Savienības Pamattiesību hartas 47. pants; Padomes Lēmums 2012/829/KĀDP; Padomes Regula Nr. 1264/2012) (sal. ar 62., 63., 65. un 74. punktu)

5. Kopējā ārpolitika un drošības politika — Ierobežojoši pasākumi pret Irānu — Personu, vienību vai organizāciju, kas piedalās kodolieroču izplatīšanā vai to atbalsta, līdzekļu iesaldēšana — Rīcība, kas atbilst atbalsta sniegšanai šādai izplatīšanai — Neesamība (Padomes Lēmums 2012/829/KĀDP; Padomes Regula Nr. 1264/2012) (sal. ar 64., 67., 74.–79. punktu un rezolutīvās daļas 1) un 2) punktu)

6. Eiropas Savienības tiesības — Principi — Tiesības uz aizstāvību — Tiesības uz efektīvu tiesību aizsardzību tiesā — Ierobežojoši pasākumi pret Irānu — Personu, vienību vai organizāciju, kas piedalās kodolieroču izplatīšanā vai to atbalsta, līdzekļu iesaldēšana — Pienākums paziņot jaunus apsūdzības pierādījumus — Apjoms (Padomes Lēmums 2012/829/KĀDP; Padomes Regula Nr. 1264/2012) (sal. ar 65., 66. un 68.–74. punktu)

7. Iestāžu akti — Pamatojums — Pienākums — Piemērojamība — Ierobežojoši pasākumi pret Irānu — Personu, vienību vai organizāciju, kas piedalās kodolieroču izplatīšanā vai to atbalsta, līdzekļu iesaldēšana — Pienākums paziņot pamatojumu ieinteresētajai personai vienlaikus ar tai nelabvēlīga akta pieņemšanu vai uzreiz pēc tā pieņemšanas — Robežas — Savienības un dalībvalstu drošība vai to starptautisko attiecību uzturēšana — Piemērojamība (LESD 296. pants; Padomes Lēmums 2012/829/KĀDP; Padomes Regula Nr. 1264/2012) (sal. ar 69.–74. punktu)

8. Prasība atcelt tiesību aktu — Spriedums, ar kuru tiek atcelts tiesību akts — Sekas — Regulas un lēmuma, ar ko paredz ierobežojošus pasākumus pret Irānu, daļēja atcelšana — Atcelšanas stāšanās spēkā, sākot no apelācijas sūdzības iesniegšanas termiņa beigām vai tās noraidīšanas (LESD 264. un 266. pants; Tiesas statūtu 56. panta pirmā daļa; Padomes Lēmums 2012/829/KĀDP; Padomes Regula Nr. 1264/2012) (sal. ar 80.–86. punktu)

Priekšmets

Pirmkārt, prasība atcelt, no vienas puses, Padomes 2012. gada 21. decembra Lēmumu 2012/829/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (OV L 356, 71. lpp.), ciktāl ar to prasītāja vārds tika iekļauts sarakstā, kas ietverts II pielikumā Padomes 2010. gada 26. jūlija Lēmumam 2010/413/KĀDP, ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (OV L 195, 39. lpp.), kā arī, no otras puses, Padomes 2012. gada 21. decembra Īstenošanas regulu (ES) Nr. 1264/2012, ar kuru īsteno Regulu (ES) Nr. 267/2012 par ierobežojošiem pasākumiem pret Irānu (OV L 356, 55. lpp.), ciktāl ar to prasītāja vārds tika iekļauts sarakstā, kas ietverts IX pielikumā Padomes 2012. gada 23. marta Regulai (ES) Nr. 267/2012 par ierobežojošiem pasākumiem pret Irānu un Regulas (ES) Nr. 961/2010 atcelšanu (OV L 88, 1. lpp.), un, otrkārt, prasība atzīt Lēmuma 2012/829 un Īstenošanas regulas Nr. 1264/2012 nepiemērojamību, ciktāl attiecībā uz prasītāju ir piemērots Lēmuma 2010/413 19. panta 1. punkta b) un c) apakšpunkts

Rezolutīvā daļa:

1) atcelt Padomes 2012. gada 21. decembra Lēmumu 2012/829/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu, ciktāl ar to Babak Zanjani vārds tika iekļauts sarakstā, kas ietverts II pielikumā Padomes 2010. gada 26. jūlija Lēmumam 2010/413/KĀDP, ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP;

2) atcelt Padomes 2012. gada 21. decembra Īstenošanas regulu (ES) Nr. 1264/2012, ar kuru īsteno Regulu (ES) Nr. 267/2012 par ierobežojošiem pasākumiem pret Irānu, ciktāl ar to B. Zanjani vārds tika iekļauts sarakstā, kas ietverts IX pielikumā Padomes 2012. gada 23. marta Regulai (ES) Nr. 267/2012 par ierobežojošiem pasākumiem pret Irānu un Regulas (ES) Nr. 961/2010 atcelšanu;

3) saglabāt Lēmuma 2012/829 un Īstenošanas regulas Nr. 1264/2012 iedarbību attiecībā uz B. Zanjani līdz brīdim, kad būs beidzies Eiropas Savienības Tiesas statūtu 56. panta pirmajā daļā paredzētais pārsūdzības termiņš, vai, ja šajā termiņā tiks iesniegta apelācijas sūdzība, – līdz apelācijas sūdzības noraidīšanai;

4) pārējā daļā prasību noraidīt;